भजन लाल शर्मा

भजनलाल शर्मा (जन्म 15 दिसंबर 1967) एक भारतीय राजनीतिज्ञ हैं जो दिसंबर 2023 से राजस्थान के 14वें मुख्यमंत्री के रूप में कार्यरत हैं। वह 16वीं राजस्थान विधान सभा के सदस्य हैं और सांगानेर निर्वाचन क्षेत्र का प्रतिनिधित्व करते हैं।

 प्रारंभिक जीवन 
भरतपुर के नदबई के अटारी-बछामदी गांव में किशन स्वरूप शर्मा और गोमती देवी के घर हुआ था।

 राजनीतिक करियर 
शर्मा ने अपने राजनीतिक जीवन की शुरुआत स्कूल के दिनों से ही राष्ट्रीय स्वयंसेवक संघ की छात्र शाखा अखिल भारतीय विद्यार्थी परिषद के माध्यम से की थी। बाद में वह वहां जिला सह-संयोजक और सह-जिला प्रमुख बने। 

वह भारतीय जनता युवा मोर्चा में भी शामिल हो गए और 27 साल की उम्र में अपने पैतृक गांव के सरपंच बन गए। 

उन्होंने 2003 के विधानसभा चुनाव में राजस्थान सामाजिक न्याय मंच (आरएसएनएम) के टिकट पर भरतपुर के नदबई विधानसभा क्षेत्र से चुनाव लड़ा था, लेकिन वह हार गए।

2023 के राजस्थान विधानसभा चुनाव के बाद, उन्हें सांगानेर विधानसभा क्षेत्र से विधायक के रूप में चुना गया। 

 चुनाव परिणाम 
+ 2023 सांगानेर विधानसभा क्षेत्र चुनाव परिणाम वर्ष  विधानसभा क्षेत्र  उम्मीदवार   पार्टी   वोट   प्रतिशत   परिणाम 2023  सांगानेर  भजन लाल शर्मा   भाजपा  145,162  58.44%  निर्वाचित 2023  सांगानेर  पुष्पेंद्र भारद्वाज   कांग्रेस  97,081  39.08%  उपविजेता 2023  सांगानेर  अमित दाधीच  आरएलपी  1,426  0.57%  पराजित

 राजस्थान के मुख्यमंत्री 

12 दिसंबर 2023 को, भजन लाल शर्मा को राजस्थान के मुख्यमंत्री के रूप में चुना गया।

15 दिसंबर 2023 को, उन्होंने मुख्यमंत्री पद की शपथ ली। साथ ही, उनके साथ दो उपमुख्यमंत्री, दीया कुमारी और प्रेम चंद बैरवा, ने भी शपथ ली।
दिसंबर 2025 में मुख्यमंत्री भजन लाल शर्मा ने राज्य के सभी संविदा कर्मचारियों को नियमित करने के निर्देश दिए। इस निर्णय के तहत नियमितीकरण की प्रक्रिया शुरू की गई, जिससे जनवरी 2026 से कर्मचारियों को लाभ मिलने की संभावना जताई गई।

 व्यक्तिगत जीवन 
भजन लाल शादीशुदा हैं और उनके दो बेटे हैं। उनका बड़ा बेटा अभिषेक शर्मा प्राइवेट नौकरी करता है, जबकि उनका छोटा बेटा कुणाल शर्मा एमबीबीएस की पढ़ाई कर डॉक्टर है।
 इन्हें भी देखें 
 राजस्थान सरकार 
 दीया कुमारी
 प्रेमचन्द बैरवा
 राजस्थान विधान सभा
 राजस्थान के मुख्यमंत्रियों की सूची 
 राजस्थान विधानसभा चुनाव 2023

सन्दर्भ

श्रेणी:राजस्थान के मुख्यमंत्री
श्रेणी:भारतीय जनता पार्टी के मुख्यमंत्री
श्रेणी:जीवित लोग
श्रेणी:राजस्थान के लोग
श्रेणी:राजस्थान विधानसभा के विधायक
श्रेणी:राजस्थान विधायक 2023–2028